**PÁLYÁZATI FELHÍVÁS**

a Heves Vármegyei Vizsgaközpont

**Szakértői névjegyzékébe** történő jelentkezéshez

A Heves Vármegyei Vizsgaközpont új pályázati felhívást tesz közzé szakértői névjegyzékének bővítésére és új képzési területek akkreditálására.

A Szakértői névjegyzékbe kerüléshez az alábbi feladatok ellátására lehet pályázni:

* projektfeladatot készítő/ projektfeladatot véleményező szakértő
* írásbeli feladatot készítő/ írásbeli feladatot véleményező szakértő

Projekt- és/vagy írásbeli feladatot készítő, véleményező szakértői tevékenység tartalma:

* projekt- és/vagy írásbeli feladat, értékelési útmutató, értékelőlap kidolgozása
* elkészült feladatok és segédanyagok véleményezése

**A pályázaton történő részvétel feltételei**

Szakmai vizsgára

**projektfeladatot készítő / projektfeladatot véleményező szakértő** esetében rendelkezik

* Ágazatnak megfelelő felsőfokú végzettség és szakképzettség
* vagy felsőfokú végzettség és ágazatnak megfelelő szakképesítés
* Legalább érettségi végzettség és az ágazatnak megfelelő szakképesítés,
* Büntetlen előéletű és nem áll tevékenység folytatását kizáró foglalkozástól eltiltás hatálya alatt,
* Hozzájárul személyi adatai névjegyzékben való közzétételéhez, kezeléséhez.

**Előny:** Öt év oktatás és vizsgáztatás terén szerzett gyakorlat

* Pedagógiai/andragógia vagy oktatói végzettség
* Felnőttképzési szakértői gyakorlat

Képesítő vizsgára:

**írásbeli feladatot készítő szakértő/** **írásbeli feladatot véleményező szakértő** valamint **projektfeladatot készítő / projektfeladatot véleményező szakértő** esetében rendelkezik

* Ágazatnak megfelelő felsőfokú végzettség és szakképzettség
* vagy felsőfokú végzettség és ágazatnak megfelelő szakképesítés
* Legalább érettségi végzettség és az ágazatnak megfelelő szakképesítés,
* Büntetlen előéletű és nem áll tevékenység folytatását kizáró foglalkozástól eltiltás hatálya alatt,
* Hozzájárul személyi adatai névjegyzékben való közzétételéhez, kezeléséhez.

**Előny: Két év oktatás vagy vizsgáztatás terén szerzett gyakorlat vagy munkatapasztalat**

* Pedagógiai/andragógia vagy oktatói végzettség
* Felnőttképzési szakértői gyakorlat

**A Szakértői névjegyzékbe kerülés után, konkrét feladatra történő megbízás további feltételei**

* A Szakértői névjegyzékben szereplő személyeknek a nyilvántartásba vételt követő 1 éven belül, de legkésőbb az első megbízást megelőzően, a szakértői feladatokkal kapcsolatos ismeretátadó online belső képzésen kell részt venniük,
* A Heves Vármegyei Vizsgaközpont nyilatkozatait aláírásával el kell fogadnia.

**A megpályázni kívánt szakmák, szakképesítések jegyzékét:**

a HVV\_Eszvj 1. A. sz.m\_I. szakmak, szakkep.jegyzeke\_20250409 valamint

a HVV\_Eszvj 1-B.sz.m\_II\_szakmak, szakkep.jegyz\_20250409 elnevezésű dokumentumok tartalmazzák.

**A pályázat benyújtásának menete**

A pályázónak a felhívás mellékleteként megtalálható **2. számú regisztrációs adatlapot saját kezűleg aláírva vagy elektronikus hitelesítéssel ellátva** szükséges benyújtani a kötelező mellékletekkel együtt. Elektronikus levélben **(Pdf. formátumban)** a [vizsgakozpont@hmszc.hu](mailto:vizsgakozpont@hmszc.hu) e-mail címre, **vagy** **eredeti aláírással ellátva** papír alapon a Heves Vármegyei Vizsgaközpont címére: 3300 Eger, Kertész u. 128.

Az e-mail és a levél tárgyában kérjük feltüntetni: „**Szakértői névjegyzék**”.

**Kötelező mellékletek: (elektronikusan - Pdf. formátumban)**

* szakmai önéletrajz (**Europass minta**),
* iskolai végzettséget, szakképzettséget igazoló okiratok másolata,
* a pályázó nyilatkozata **aláírva,** arra vonatkozóan, hogy büntetlen előéletű és hozzájárul személyi adatai névjegyzékben való közzétételéhez, valamint kezeléséhez (3. sz. melléklet),
* a pályázó pártatlansági, titoktartási és összeférhetetlenségi nyilatkozata **aláírva** (4. sz. melléklet).
* Erkölcsi bizonyítvány

**A pályázat benyújtásának határideje: FOLYAMATOS**

A pályázatok elbírálása a beérkezéstől számított 120 munkanapon belül történik. Az elbírálás eredményéről a jelentkező a 2. számú regisztrációs adatlapon megadott e-mail címre kap értesítést.

A pályázattal kapcsolatban további információt kérhet a [vizsgakozpont@hmszc.hu](mailto:vizsgakozpont@hmszc.hu) e-mail címen vagy munkaidőben Montvai Enikő vizsgaközpont vezetőtől a +36 70 331 1346- os telefonszámon.